માલ્યાએ મેચ દરમિયાન પોતાની ઉપસ્થિતિને મળેલી મીડિયા કવરેજ પર ટ્વિટ કરતાં લખ્યું, ‘ભારત-પાકિસ્તાન મેચમાં મારી ઉપસ્થિતિ પર બ્રેકિંગ મીડિયા કવરેજ. હું તો બધી જ મેચોમાં જઈને ભારતીય ટીમ માટે ચિયર કરવાની ઈચ્છા રાખુ છું.’ તેણે અન્ય એક ટ્વીટમાં ભારતીય કેપ્ટન વિરાટ કોહલીના વખાણ પણ કર્યા છે. ઉલ્લેખનિય છે કે, વિરાટ એક સમયે માલ્યાની IPL ટીમનો કેપ્ટન હતો. વિરાટના વખાણ કરતાં માલ્યાએ કહ્યું કે, ‘વર્લ્ડક્લાસ ખેલાડી, વર્લ્ડક્લાસ કેપ્ટન, શાબાશ વિરાટ.’